ఫర్నీచర్‌కు పర్యాయంగా బాంటియా
-  చౌక ధరలతో మెరుగైన సేవలు
-  సంస్థ ఎండీ సురేందర్‌ బాంటియా
-  అత్తాపూర్‌లో కొత్త షోరూమ్‌ ప్రారంభం
నవతెలంగాణ- వాణిజ్య విభాగం
             ఫర్నీచర్‌ అవసారాలు అనగానే 'బాంటియా' బ్రాండ్‌ గుర్తుకు వచ్చేలా తాము వ్యాపారాన్ని విస్తరిస్తున్నట్లు బాంటియా ఫర్నీచర్స్‌ సంస్థ మేనేజింగ్‌ డైరెక్టర్‌ సురేందర్‌ బాంటియా తెలిపారు. అత్తాపూర్‌లో దాదాపు 40,000 చ.అడుగుల విస్తీర్ణంలో ఏర్పాటు చేసిన బాంటియా కొత్త షోరూమ్‌ను ఆయన ప్రారంభించారు. ఈ సందర్భంగా ఆయన మాట్లాడుతూ గత 65 సంవత్సరాలుగా తాము పర్నీచర్‌ రంగంలో సేవలను అందిస్తున్నట్లుగా తెలిపారు. హైదరాబాద్‌ నగరంలో దాదాపు 2 లక్షల చ.అడుగుల విస్తీర్ణంలో తమ సంస్థ షోరూమ్‌లు ఉన్నాయని ఆయన అన్నారు. ఫర్నీచర్‌ కొనుగోలు అనగానే ముందుగా తమ సంస్థ పేరు గుర్తుకు వచ్చేలా అతి తక్కువ ధరలకే, విభిన్నమైన దేశీయ మోడళ్లను, విదేశీ ఫర్నీచర్‌ను తాము బాంటియాలో అందుబాటులో ఉంచుతున్నట్లు ఆయన వివరించారు. సంస్థకు ఇప్పటికే సికింద్రాబాద్‌, కూకట్‌పల్లి, దిల్‌సుఖ్‌నగర్‌, జూబ్లీహిల్స్‌, కొంపల్లిల్లో షోరూమ్‌లు ఉన్నాయి. తాము అందించే తక్కువ ధరలు ఇతర ఏ ఫర్నీచర్‌ దుఖాణాలలోనూ లభించవని ఆయన ఈ సందర్భంగా పునరుద్ఘాటించారు. దేశంలో ఎక్కడా లభించని విభిన్న రకరకాల సోఫాలు, డైనింగ్‌ టేబుళ్లు, మంచాలు (బెడ్‌లు), సెంటర్‌పీస్‌లు అందుబాటులో ఉంచడం తమ సంస్థ ప్రత్యేకత అని ఆయన తెలిపారు. బాంటియాలో రూ.10,000 నుంచి మొదలుకొని రూ.5.5 లక్షల వరకు ధర పలికే వివిధ రకాల సోఫాసెట్లు, రూ.4000 నుంచి 1,50,000 విలువైన డైనింగ్‌ టేబుళ్లతో పాటు సెంటర్‌పీస్‌లు అందుబాటులో ఉన్నట్లుగా వివరించారు.
నాణ్యతే పరమావధి: అమిత్‌ బాంటియా
   బాంటియాలో చౌక ధరలకే నాణ్యమైన ఫర్నీచర్‌ను అందుబాటులో ఉంచుతున్నట్లుగా సంస్థ ఎగ్జిక్యూటివ్‌ డైరెక్టర్‌ అమిత్‌ బాంటియా తెలిపారు. రకరకాల ఫర్నీచర్‌ను వినియోగదారులకు అందించేందుకు గాను సంస్థ తరఫున తామే వివిధ దేశాలలో పర్యటించి మేటి ఫర్నీచర్‌ను ఎంపిక చేసి ఆర్డరు ఇవ్వనున్నట్లు ఆయన వెల్లడించారు. ఎక్కువ సంఖ్యలో తయారీదారులకు అర్డరు ఇస్తున్నందున చాలా తక్కువ ధరకే తమకు మేలిమి ఫర్నీచర్‌ లభిస్తోందని ఆయన వివరించారు. ఇదే కారణంగా తాము కూడా చౌక ధరలకు ఫర్నీచర్‌ను అందిస్తున్నట్లు ఆయన వివరించారు.
మీ స్నేహితులకు రికమెండ్ చెయ్యండి